**Zápisnica zo zasadnutia Obecného zastupiteľstva vo Veselom**

**zo dňa 26. 4. 2023**

Prítomní: Podľa prezenčnej listiny, ktorá tvorí súčasť zápisnice

|  |  |
| --- | --- |
| 1. | Otvorenie zasadnutia Obecného zastupiteľstva Veselé |
| 2.  | Schválenie programu zasadnutia |
| 3. | Určenie overovateľov zápisnice a zapisovateľa |
| 4.  | Kontrola uznesení |
| 5.  | Schválenie VZN obce Veselé |
| 6.  | Schválenie výšky nájomného za prenájom KD |
| 7.  | Prerokovanie návrhu VZN obce, ktorým sa vydáva Prevádzkový poriadok pohrebiska Veselé |
| 8.  | Schválenie žiadostí o opakované uzatvorenie nájomných zmlúv |
| 9. | Predstavenie návrhu na výstavbu obytnej zóny v obci |
| 10.  | Rôzne |
| 11. | Diskusia, záver |

1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zastupiteľstvo bolo uznášaniaschopné.
2. V. Šipková, starostka obce, predložila návrh programu zasadnutia. Navrhla bod programu č. 9 prejednať po kontrole uznesení. Poslanci obecného zastupiteľstva s navrhovanou zmenou v poradí bodov programu súhlasili.
3. Starostka obce navrhla overovateľov zápisnice poslancov Svetozára Benedikoviča a Zuzanu Bokorovú. Za zapisovateľku zápisnice Bc. Máriu Krátkú.
4. Uznesenia obecného zastupiteľstva zo dňa 14. 12. 2022 predložila hlavná kontrolórka obce Mária Horinová. Poslankyňa RNDr. Jana Dugátová, CSc. upozornila na nesprávnu formuláciu hlasovania v zápisnici a to v uznesení č. 43/2022.
5. Starostka obce privítala na zasadnutí Ing. Ľubomíra Lovranta a Ing. Turečka. Ing. Ľubomír Lovrant a manž. Ing. Kamila Lovrantová sú vlastníkmi nehnuteľnosti, a to parcely reg. C č. 1115 vo výmere 105863 m2 v extraviláne obce. Ing. Ľubomír Lovrant dlhodobo pôsobí v obci, vo firme Plantex, s. r. o. Veselé. Ako sám uviedol, má rozvetvenú rodinu a má záujem do budúcnosti využiť približne ½ tohto pozemku na individuálnu bytovú výstavbu pre členov svojej rodiny a príbuzných, prípadne obyvateľov Veselého. Predložil poslancom obecného zastupiteľstva urbanistickú štúdiu bytovej výstavby, ktorá tvorí prílohu zápisnice. Podľa nej by na pozemku vzniklo viac ako 40 stavebných pozemkov na IBV, alebo na výstavbu bytových domov. Prípadné požiadavky obce, ktoré by obec predložila, by boli po prejednaní akceptovateľné. Žiadatelia uviedli, že výstavba nie je záležitosťou 1 roka, je to záležitosť 2, 3, možno aj 5- tich rokov, no potrebujú byť oboznámení s vyjadrením obecného zastupiteľstva, aby mohli pokračovať vo vybavovaní na ďalších úradoch. Uvádzajú, že obyvateľmi Veselého v uvedenej časti obce by boli mladí perspektívni ľudia, čo v konečnom dôsledku znamená aj prísun finančných prostriedkov do obce.

Poslanec Miloš Adamec upozornil, že kapacita zastavanosti obce je v územnom pláne naplnená na maximum, pýta sa, ako riešiť maximálnu zastavanosť v obci v UP.

Starostka obce uviedla, že v priebehu niekoľko dní sa stretne s Ing. Coplákom, s ktorým prejedná možnosti „otvorenia“ územného plánu, počtu napojených obyvateľov na čističku odpadových vôd vo Veselom. Obce pripojené na kanalizáciu a ČOV registrujú spolu 4179 obyvateľov. Ak sa v uvedených obciach pripoja všetky domácnosti na kanalizáciu, do kapacity ČOV po jej rekonštrukcii je možné pripojiť ešte 800 obyvateľov. Na uvedenú tému bude rokovanie na valnom zhromaždení Obecnej kanalizačnej s. r. o. Veselé a následných rokovaniach vlastníkov ČOV Veselé.

Poslankyňa Strečanská Lucia sa pýtala na naplnenosť školy a škôlky v prípade schválenia developerskych projektov.

Poslanec Miloš Adamec sa pýtal na hospodárenie Obecnej kanalizačnej, s. r. o. Veselé a konštatoval, že v obci nemuselo byť vybudované také množstvo prečerpávačiek.

Starostka obce odpovedala, že výsledok hospodárenia bude predložený na ďalšom zasadnutí OZ, po uskutočnení Valného zhromaždenia Obecnej kanalizačnej, na ktorom sa schvaľuje hospodárenie. Starostka obce ďalej uviedla, že kanalizácia v obci bola budovaná podľa projektov a počet prečerpávačiek je daný členitosťou terénu v obci Veselé.

1. Starostka obce predložila poslancom na schválenie návrh všeobecne záväzného nariadenia obce Veselé č. 1/2023 o nakladaní s komunálnymi odpadmi a drobnými stavebnými odpadmi na území obce Veselé. Návrh nariadenia bol zverejnený, poslanci obecného zastupiteľstva boli s návrhom včas oboznámení, tvorí prílohu zápisnice.
2. Starostka obce predložila poslancom obecného zastupiteľstva návrh výšky nájomného za prenájom priestorov kultúrneho domu Veselé. Poslanci obecného zastupiteľstva na tomto návrhu spolupracovali na pracovnej porade, s návrhom boli oboznámení. Starostka obce oboznámila prítomných o prejavenom záujme o krátkodobý  prenájom miestností na poschodí kultúrneho domu, ktoré sú t. č. využívané len pre potreby obce. Výšku nájomného za tieto priestory obecné zastupiteľstvo neurčilo.

|  |  |  |  |
| --- | --- | --- | --- |
| Prenajatý priestor | Druh prenájmu | Výška nájomného pre obyvateľov Veselého | Výška nájomného pre nájomníkov s pobytom mimo obce Veselé |
| Kuchyňa, jedáleň, sociálne zariadenie, schodište | Rodinné oslavy, svadby | 100,00 € | 150,00 € |
| Kuchyňa, jedáleň, sála, sociálne zariadenie, schodište | Rodinné oslavy, svadby | 200,00 € | 300,00 € |
| Kuchyňa, jedáleň, sociálne zariadenie, schodište | Kar | 30,00 € | 50,00 € |
| Kuchyňa, jedáleň, sála sociálne zariadenie, schodište | Kar | 50,00 € | 100,00 € |
| Sála, jedáleň, sociálne zariadenia, schodište | Predajná akcia | 20,00/hod. | 20,00/hod. |

Poľovnícke združenie Dolinka Veselé, Obecný športový klub Veselé, Základná škola Dr. Štefana Moysesa vo Veselom, Materská škola vo Veselom, Dychová hudba Veselanka, sú pri usporiadaní kultúrno spoločenských akcií v kultúrnom dome Veselé od platenia nájomného oslobodení.

1. Starostka obce oboznámila prítomných s pripravovaným návrhom záväzného nariadenia obce, ktorým sa vydáva Prevádzkový poriadok pohrebiska. Zámerom obce Veselé, ako správcom pohrebiska, je vybudovanie 15 miest na uloženie urien o výmere 50 cm x 50 cm. Výšku nájomného za miesto poslanci obecného zastupiteľstva navrhli 1 €/rok. Starostka obce zistí výšku nákladov na vybudovanie základov pod náhrobné kamene. Náklady na vybudovanie miesta by uhradil záujemca o prenájom miesta na uloženie urny. Toto miesto má kapacitu na uloženie 4 urien. Poslankyňa RNDr. Jana Dugátová, CSc. navrhla za týmito miestami dať vybudovať kolumbárium.
2. Starostka obce predložila poslancom obecného zastupiteľstva na schválenie žiadosti nájomníkov obecných nájomných bytov o opakované uzavretie nájomných zmlúv. Žiadatelia splnili podmienky na opakované uzatvorenie nájomných zmlúv a poslanci obecného zastupiteľstva nemali námietky k ich uzatvoreniu.
3. Rôzne. Starostka obce tlmočila poslancom obecného zastupiteľstva námietku žiadateľky o odpredaj pozemku pani Márie Bučkovej, bytom Veselé 77, voči cene pozemku. Žiadateľke obecné zastupiteľstvo uznesením č. 44/2022 schválilo odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C, 1781/2 zastavané plochy a nádvoria vo výmere 121 m2, v k. ú. Veselé za cenu 10,50 €/m2, čo predstavuje celkovú dohodnutú sumu 1270,50 €, z dôvodu hodného osobitného zreteľa. Poslanci voči tejto námietke nezaujali stanovisko.

Starostka obce predložila poslancom obecného zastupiteľstva žiadosť Miroslava Chnápka a manž., bytom Veselé 158 o odpredaj obecného majetku. Geometrickým plánom na oddelenie pozemku p. č. 52/2, zameranie skutkového stavu stavby na p. č. 42 a zlúčenie a následné rozdelenie nehnuteľností p. č. 42 a 44/1 vypracovaným Milanom Kollárom – geodetom, Dubovany č. 243, bola oddelená parcela č. 52/2 zastavaná plocha o výmere 17 m2,  v k. ú. Ťapkové, ktorú má žiadateľ záujem zakúpiť. Žiadateľ po zameraní svojej nehnuteľnosti zistil, že časť budovy je postavená na obecnom pozemku. Poslanci obecného zastupiteľstva nemajú voči odpredaju námietky a súhlasia so zverejnením zámeru obce:

Obec Veselé so sídlom: Obecný úrad, 922 08 Veselé 346, IČO: 00313165, zastúpená starostkou obce Vierou Šipkovou

zverejňuje

v súlade s § 9a ods. 8 písm. e) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 7/2023zo dňa 26. 4. 2023

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C:

**52/2 zastavaná plocha vo výmere 17 m2 v k. ú. Ťapkové**

Žiadateľovi: Miroslav Chnápko a manželka Klaudia Chnápková rod. Zaťková, bytom Veselé, Ťapkové 158 (ďalej len žiadateľ)

**za cenu 10,50 €/m2, z dôvodu hodného osobitného zreteľa.**

Geometrickým plánom na oddelenie pozemku p. č. 52/2, zameranie skutkového stavu stavby na p. č. 42 a zlúčenie a následné rozdelenie nehnuteľností p. č. 42 a 44/1 vypracovaným vyhotoviteľom Milanom Kollárom – geodetom, Dubovany č. 243, číslo plánu 670-60/2022 zo dňa 4. 11. 2022, bola oddelená parcela č. 52/2 zastavaná plocha o výmere 17 m2 v k. ú. Ťapkové vo vlastníctve obce Veselé.

Žiadateľ je vlastníkom nehnuteľností v k. ú. Ťapkové a to parcely č. 42 zastavaná plocha na ktorej je bytová budova označená s. č. 158 a parcely č. 44/1 zastavaná plocha. Parcela č. 52/2 zastavaná plocha z čelného pohľadu bezprostredne susedí s parcelou č. 44/1 a 42. Prístup do rodinného domu s. č. 158 je možný len cez parcelu č. 52/2.

Po zameraní nehnuteľnosti žiadateľ zistil, že predná časť domu - schody do budovy a vodovodná šachta je postavená na parcele 52/2 vo vlastníctve obce Veselé.

Žiadateľ užíval nehnuteľnosť vo  viere, že celá budova domu je postavená na parcele č. 42 a predmetná časť nehnuteľnosti je v jeho vlastníctve, o ktorú sa stará a užíva ju niekoľko desaťročí. Uvedená časť pozemku je pre obec nevyužiteľná a prebytočná.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Obec Veselé podľa územného plánu obce má návrh budúcej výstavby zberného dvora Veselé v lokalite V3 17 a V3 18 plochy výroby skladov a technického vybavenia. Vlastníkom pozemkov nie je obec Veselé, ale Slovenský pozemkový fond. Na získanie pozemku na výstavbu zberného dvora Veselé je potrebné vypracovať environmentálny zámer, projekt pre vydanie územného rozhodnutia (DUR) a stavebného povolenia (PSP) v rozsahu realizačného projektu pre túto stavbu. Po odbornej obhliadke týchto pozemkov ako vhodných na výstavbu zberného dvora vyšiel pozemok v lokalite V3 18, pozemok registra C, parc. č. 1229/47 k. ú. Veselé. Návrh ceny na vypracovanie environmentálneho zámeru pre posudzovanie vplyvov na životné prostredie je spolu celkom 14000,00 €. Starostka obce predložila poslancom návrh na schválenie vypracovania environmentálneho zámeru, projektu pre vydanie územného rozhodnutia a stavebného povolenia za uvedenú cenu fi. Magarch, atelier architektúry, Trnava.

Poslankyňa Lucia Strečanská sa zaujímala, či sú výzvy na zberné dvory, starostka je odpovedala, že áno, preto je potrebné obcou Veselé dať vypracovať projekt.

Poslanec Miloš Adamec požiadal starostku obce o vysvetlenie výšky nájomného za prenájom bytu v budove Zdravotného strediska Veselé s. č. 55. Starostka obce vysvetlila poslancom, že výška nájomného je stanovená podľa Výnosu Ministerstva výstavby a regionálneho rozvoja SR zo dňa 22. 12. 2003 č. V-1/2003 o regulácii cien nájmu bytov. Cena za prenájom obytnej miestnosti je 33,80 Sk/m2, cena za prenájom vedľajších miestností je 15,80 Sk/m2. Celková plocha obytných miestností je 78,9 m2, plocha vedľajších miestností je 30,3 m2. Poslanec Miloš Adamec žiadal vysvetlenie, podľa čoho sa tvorí fond opráv, tak ako sa tvorí pri nájme za byty v ostatných bytových domoch vo vlastníctve obce. Starostka obce uviedla, že byt nie je financovaný z prostriedkov ŠFRB, nájomné tohto bytu sa neurčuje zákonom č. 443/2010 Z. z. o dotáciách na rozvoj bývania a o sociálnom bývaní a netvorí sa fond opráv. Uviedla, že na tejto budove sa vykonali zatiaľ len najpotrebnejšie opravy strechy, okien, balkóna a sociálnych zariadení, náklady na tieto opravy neprevyšovali uhradené nájomné nájomníkmi. Obec, ako vlastník nehnuteľností, je povinná sa o svoj majetok starať a udržovať ho.

Starostka obce oboznámila tiež s opakovanou žiadosťou nájomníčky tohto bytu, Renáty Šurinovej, o preplatenie výdavkov za opravu rozbitého okna v sume 149 €. Starostka obce vysvetlila, že túto žiadosť osobne riešila ihneď po oznámení udalosti, žiadateľke boli známe osoby, ktoré okno rozbili a dohodli sa, že škodu nahradia rodičia detí, ktoré škodu spôsobili. Poslanci obecného zastupiteľstva vzali na vedomie žiadosť, nesúhlasili s preplatením nákladov, k tomuto bodu neprijali uznesenie.

Poslankyňa RNDr. Jana Dugátová, CSc. poukázala na užívanie verejných priestranstiev občanmi, je potrebné vyzvať občanov na udržiavanie poriadku a odstránenie skládok stavebného materiálu a zeminy. Konkrétne na priestranstvo oproti kostola.

Poslanec Miloš Adamec sa informoval o štádiu ukončenia projektu „Wifi pre Teba“, že mal byť prizvaný pri preberaní diela. Starostka obce mu odpovedala, že bol prizvaný pri dokončovaní prác v obci, kde sa nezúčastnil a s pracovníkom realizátora projektu sa rozprával na Obecnom úrade. Preberací protokol o prevzatí a odovzdaní diela bol podpísaný 3. 3. 2023 a v súčasnosti prebieha administratívna kontrola diela.

Starostka obce predložila obecnému zastupiteľstvu žiadosť o prejednanie a schválenie dotácie pre OŠK Veselé na základe VZN obce Veselé č. 1/2012 o podmienkach poskytovania dotácií z prostriedkov obce Veselé. Oboznámila poslancov s hospodárením ŠK Veselé za rok 2022.

Zároveň oboznámila s Dohodou o spolupráci medzi Obcou Veselé a OŠK Veselé o spolupráci podľa § 51 zák. č. 40/1964 Zb. Občiansky zákonník, na zabezpečenie poskytovania záujmového vzdelávania detí s trvalým pobytom v obci Veselé.

Starostka obce oboznámila poslancov obecného zastupiteľstva so žiadosťou Ing. Anny Vargovej a Ing. Mariána Vargu, bytom Horná Streda č. 486 o prevod vlastníckeho práva k pozemku. Žiadatelia majú záujem o zakúpenie pozemkov a to parciel registra E č. 1233/41 o výmere 1845 m2 a p. č. 1233/52 o výmere 902 m2. Ponúknutá cena 3300 €. Záujem o pozemky je z dôvodu prístupu k pozemkom vo vlastníctve žiadateľov. Žiadosť tvorí súčasť zápisnice.

Poslanec Miloš Adamec nesúhlasí s predajom nehnuteľností vo vlastníctve obce, obec by nemala predávať pozemky, v krajnom prípade len zamieňať. Napríklad za pozemok vhodný na budovanie zberného dvora.

V závere zasadnutia si vyžiadal slovo prítomný občan Ing. Peter Urbanovský. Vytkol starostke obce a obecnému zastupiteľstvu, že zasadnutie obecného zastupiteľstva nebolo včas zvolané, podľa zákona musí byť do 3 mesiacov. Na argumentáciu, že zastupiteľstvo sa dvakrát stretlo na pracovnej porade odpovedal, že malo byť zvolané, aj keď by sa neprejednávali žiadne body programu. Vytkol poslancovi Milošovi Adamcovi, že počas posledného zastupiteľstva nehlasoval. Ten mu vysvetlil, že sa zúčastnil ako občan Veselého počas vychádzky na PN, tiež sa vyjadril na tému financovania OŠK Veselé.

Starostka obce a poslanci obecného zastupiteľstva sa dohodli, že sa budú snažiť dôsledne dodržiavať lehotu na zvolanie verejného zasadnutia obecného zastupiteľstva.

**Uznesenia Obecného zastupiteľstva vo Veselom zo dňa 26. 4. 2023**

 **Uznesenie Obecného zastupiteľstva vo Veselom č. 1/2023**

Obecné zastupiteľstvo vo Veselom

 Schvaľuje

program zasadnutia obecného zastupiteľstva vo Veselom na deň 26. 4. 2023.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

 **Uznesenie Obecného zastupiteľstva vo Veselom č. 2/2023**

Obecné zastupiteľstvo vo Veselom

 Určuje

overovateľov zápisnice poslancov Svetozára Benedikoviča a Zuzanu Bokorovú, zapisovateľku zápisnice Bc. Máriu Krátkú.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 3/2023**

Obecné zastupiteľstvo vo Veselom

 berie na vedomie

predložené uznesenia Obecného zastupiteľstva zo zasadnutia zo dňa 14. 12. 2022.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 4/2023**

Obecné zastupiteľstvo vo Veselom

 Schvaľuje

Všeobecne záväzné nariadenie obce Veselé č. 1/2023 o nakladaní s komunálnymi odpadmi a drobnými stavebnými odpadmi na území obce Veselé.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 5/2023**

Obecné zastupiteľstvo vo Veselom

 Schvaľuje

Výšku nájomného za prenájom priestorov kultúrneho domu vo Veselom:

|  |  |  |  |
| --- | --- | --- | --- |
| Prenajatý priestor | Druh prenájmu | Výška nájomného pre obyvateľov Veselého | Výška nájomného pre nájomníkov s pobytom mimo obce Veselé |
| Kuchyňa, jedáleň, sociálne zariadenie, schodište | Rodinné oslavy, svadby | 100,00 € | 150,00 € |
| Kuchyňa, jedáleň, sála, sociálne zariadenie, schodište | Rodinné oslavy, svadby | 200,00 € | 300,00 € |
| Kuchyňa, jedáleň, sociálne zariadenie, schodište | Kar | 30,00 € | 50,00 € |
| Kuchyňa, jedáleň, sála sociálne zariadenie, schodište | Kar | 50,00 € | 100,00 € |
| Sála, jedáleň, sociálne zariadenia, schodište | Predajná akcia | 20,00/hod. | 20,00/hod. |

Poľovnícke združenie Dolinka Veselé, Obecný športový klub Veselé, Základná škola Dr. Štefana Moysesa vo Veselom, Materská škola vo Veselom, Dychová hudba Veselanka, sú pri usporiadaní kultúrno spoločenských akcií v kultúrnom dome Veselé od platenia nájomného oslobodení.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 6/2023**

Obecné zastupiteľstvo vo Veselom

 Schvaľuje

1. Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Ladislavom Vidom a manž. Emíliou Vidovou, obaja bytom Veselé 445, predmetom ktorej je prenájom obecného nájomného bytu v bytovom dome s. č. 445, byt č. 2, na dobu určitú do 30. 6. 2026.
2. Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Tomášom Ševečkom a manž. Petrou Ševečkovou, obaja bytom Veselé 445, predmetom ktorej je prenájom obecného nájomného bytu v bytovom dome s. č. 445, byt č. 3, na dobu určitú do 31. 5. 2026.
3. Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Petrom Vallom a manž. Pavlínou Vallovou, obaja bytom Veselé 445, predmetom ktorej je prenájom obecného nájomného bytu v bytovom dome s. č. 445, byt č. 5, na dobu určitú do 30. 4. 2026.
4. Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Viliamom Galbavým, bytom Vrbové, Ul. M. Beňovského 353/13, predmetom ktorej je prenájom obecného nájomného bytu v bytovom dome s. č. 446, byt č. 2, na dobu určitú do 31. 5. 2026.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 7/2023**

Obecné zastupiteľstvo vo Veselom

 Schvaľuje

v súlade s § 9a ods. 8 písm. e) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 7/2023 zo dňa 26. 4. 2023

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C:

**52/2 zastavaná plocha vo výmere 17 m2 v k. ú. Ťapkové**

Žiadateľovi: Miroslav Chnápko a manželka Klaudia Chnápková rod. Zaťková, bytom Veselé, Ťapkové 158 (ďalej len žiadateľ)

**za cenu 10,50 €/m2, z dôvodu hodného osobitného zreteľa.**

Geometrickým plánom na oddelenie pozemku p. č. 52/2, zameranie skutkového stavu stavby na p. č. 42 a zlúčenie a následné rozdelenie nehnuteľností p. č. 42 a 44/1 vypracovaným vyhotoviteľom Milanom Kollárom – geodetom, Dubovany č. 243, číslo plánu 670-60/2022 zo dňa 4. 11. 2022, bola oddelená parcela č. 52/2 zastavaná plocha o výmere 17 m2 v k. ú. Ťapkové vo vlastníctve obce Veselé.

Žiadateľ je vlastníkom nehnuteľností v k. ú. Ťapkové a to parcely č. 42 zastavaná plocha, na ktorej je bytová budova označená s. č. 158 a parcely č. 44/1 zastavaná plocha. Parcela č. 52/2 zastavaná plocha z čelného pohľadu bezprostredne susedí s parcelou č. 44/1 a 42. Prístup do rodinného domu s. č. 158 je možný len cez parcelu č. 52/2.

Po zameraní nehnuteľnosti žiadateľ zistil, že predná časť domu - schody do budovy a vodovodná šachta je postavená na parcele 52/2 vo vlastníctve obce Veselé.

Žiadateľ užíval nehnuteľnosť vo  viere, že celá budova domu je postavená na parcele č. 42 a predmetná časť nehnuteľnosti je v jeho vlastníctve, o ktorú sa stará a užíva ju niekoľko desaťročí. Uvedená časť pozemku je pre obec nevyužiteľná a prebytočná.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 8/2023**

Obecné zastupiteľstvo vo Veselom

 Schvaľuje

1. Poskytnutie dotácie pre Obecný športový klub Veselé na základe VZN obce Veselé č. 1/2012 o podmienkach poskytovania dotácií z prostriedkov obce Veselé a žiadosti OŠK Veselé vo výške 2000,00 €.
2. Poskytnutie dotácie pre Obecný športový klub Veselé na základe „Dohody o spolupráci č. 1/2023“, medzi Obcou Veselé a Obecným športovým klubom, predmetom ktorej je zabezpečenie poskytovania záujmového vzdelávania detí s trvalým pobytom v obci Veselé vo výške 8,00 € pre dieťa na mesiac.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

**Uznesenie Obecného zastupiteľstva vo Veselom č. 9/2023**

Obecné zastupiteľstvo vo Veselom

 Schvaľuje

Vypracovanie environmentálneho zámeru, projektu pre vydanie územného rozhodnutia (DUR) a stavebného povolenia (PSP) v rozsahu realizačného projektu pre stavbu „Zberný dvor Veselé“ na pozemku reg. „C“ 1229/47, v k. ú. Veselé firmou magarch, atelier architektúry, Golianova 10, Trnava, IČO: 43 922 708, za cenu 14000,00€.

Hlasovanie:

Prítomní 7 poslanci

Za: 7

Proti: 0

Zdržali sa: 0

Uznesenie bolo prijaté.

Vo Veselom 26. 4. 2023

Viera Šipková

Starostka obce

Zápisnicu zapísala Bc. Mária Krátká .............................................

Overovatelia zápisnice:

Svetozár Benedikovič ...............................................

Zuzana Bokorová ...............................................